
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 83 /  10 februarie  2006
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.162/2005 pentru modificarea art.7 alin.(1) din Ordonanţa Guvernului nr.59/2004 privind măsuri de întărire a disciplinei financiar-economice în sistemul sanitar         ( PLX 17/2006), adoptat de către Senat în şedinţa din 21 decembrie 2005 şi  trimisă comisiei  spre examinare,  în fond,  în procedură de urgenţă, cu adresa nr.PLX  17  din 1 februarie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 17/07.02.2006, avizul Comisiei pentru buget, finanţe şi bănci nr.20/07.02.2006 , precum şi avizul Consiliului Legislativ nr.1736/23.11.2005.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 83/10 februarie 2006 

R A P O R T

asupra proiectului de Lege privind aprobarea Ordonanţei de urgenţă a Guvernului nr.162/2005 pentru modificarea art.7 alin.(1) din Ordonanţa Guvernului nr.59/2004 privind măsuri de întărire a disciplinei financiar-economice în sistemul sanitar   ( PLX 17/2006)
1. Cu adresa nr.PLX  17  din 1 februarie 2006, Comisia pentru sănătate şi familie a fost sesizată cu dezbaterea , în procedură de urgenţă, a proiectului de Lege privind aprobarea Ordonanţei de urgenţă a Guvernului nr.162/2005 pentru modificarea art.7 alin.(1) din Ordonanţa Guvernului nr.59/2004 privind măsuri de întărire a disciplinei financiar-economice în sistemul sanitar  ( PLX 17/2006)  , adoptat de către Senat în şedinţa din 21 decembrie 2005,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 17/07.02.2006, avizul Comisiei pentru buget, finanţe şi bănci nr.20/07.02.2006 , precum şi avizul Consiliului Legislativ nr.1736/23.11.2005.
Proiectul de lege are ca obiect de reglementare modificarea art.7 alin.(1) din Ordonanţa Guvernului nr. 59/2004 privind măsuri de întărire a disciplinei finaciar-economice în sistemul sanitar, aprobată cu modificări şi completări prin Legea nr.597/2004 cu modificările ulterioare, astfel încât să permită finanţarea cheltuielilor aferente medicamentelor compensate în procent de 90 % pentru pensionarii cu pensii până la 6 milioane lei (ROL).
Din analiza consumului de medicamente compensate în procent de 90 % în perioada 1 ianuarie – 31 august 2005 şi din preliminarea cheltuielilor aferente medicamentelor pentru luna septembrie a.c. s-a constatat că fondurile aprobate cu această destinaţie sunt neacoperitoare, rezultând un necesar de suplimentare a fondurilor în sumă de 307,5 miliarde lei (ROL) care vor fi suportate din Fondul  naţional unic de asigurări sociale de sănătate .
Proiectul de lege a soluţionat propunerile cuprinse în avizul Consiliului Legislativ.
Având în vedere că asigurarea populaţiei cu medicamente compensate  90 % în tratamentul ambulatoriu este de importanţă vitală pentru sănătatea acestei categorii sociale, comisia propune Plenului Camerei Deputaţilor spre dezbatere şi adoptare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 8.02.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.

4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea în forma prezentată de Senat a proiectului de Lege privind aprobarea Ordonanţei de urgenţă a Guvernului nr.162/2005 pentru modificarea art.7 alin.(1) din Ordonanţa Guvernului nr.59/2004 privind măsuri de întărire a disciplinei financiar-economice în sistemul sanitar ( PLX 17/2006).
PREŞEDINTE,

DEP.ACAD.PROF.DR.MIRCEA IFRIM

